-
- Náradie
- Príslušenstvo
- Vedomosti
- Servis
- Aktuality
-
-
• Náradie s jednoduchou obsluhou pre každého
• Najmenšia a najľahšia multibrúska na trhu
• Pri brúsení sa pohodlne dostane do každého rohu a na každú hranu
Malá, ľahká, praktická so štíhlym tvarom ‒ to je multibrúska PSM Primo od firmy Bosch. Najmenšia multibrúska zo sortimentu pre domácich majstrov spája tri znaky, ktoré spravili z výrobkov, ako sú IXO a Glue Pen, priekopníkov: Dobrý pomer výkonu a hmotnosti v spojení s moderným dizajnom a štíhlym, kompaktným tvarom. PSM Primo je najmenšia a najľahšia multibrúska na trhu: Má dĺžku len 18 centimetrov, váži iba 600 gramov a s výkonom 50 wattov sa dá vďaka povrchu s pogumovaním a bočným priehlbinám pohodlne chytiť a viesť jednou rukou. Kto si doteraz netrúfol pracovať s multibrúskou alebo brúsil menšie predmety ručne, získa s náradím PSM Primo praktického pomocníka, s ktorým sa dajú docieliť rýchlo a jednoducho dobré výsledky brúsenia aj bez zvláštnych predchádzajúcich znalostí.
Praktický pomocník na kreatívne nápady
Príručnému stolíku z blšieho trhu zabezpečiť konečne ten správny výbrus, stoličky od starej mamy dať do laty, debničky na víno premeniť na konferenčný stolík, rámu na obraz dodať antický vzhľad ‒ brúsne práce, ktoré sú na to potrebné a mnohé iné brúsenia zvládne PSM Primo s ľahkosťou. Jeho brúsna doska tvaru žehličky má v porovnaní s bežnými multibrúskami mimoriadne dlhý a plochý špic. Zjednodušuje to brúsenie v rohoch a na hranách menších objektov, na ktoré je brúska PSM Primo dimenzovaná. Brúsny papier dobre drží na brúsnej doske vďaka upínaniu na suchý zips a zároveň sa dá pohodlne odobrať a znova upevniť. Každý brúsny list poskytuje dva náhradné špice. Keďže sa pri brúsení ako prvý opotrebuje špic, môžete brúsny list v prípade potreby znova a znova použiť bez toho, aby ste ho celý museli vymeniť. O prácu bez prachu sa postará dodaný mikrofiltračný box. Alternatívne sa dá k existujúcemu odsávaciemu hrdlu pripojiť aj externé odsávanie prachu. Keď má náradie príslušnú výbavu, stačí už len ukazovákom stlačiť nadol červený gombík ‒ a môže sa začať brúsiť.